Public procurement notice: Contract Notice
Published: 2016-05-06
Buyer: HEP-Telekomunikacije d.o.o.
Country: HR
Region: Hrvatska
Contract type: Supplies
Procedure: Open procedure
CPV classification: 35125000: Surveillance system
Estimated value: 13000000 HRK
Submission deadline: 2016-06-14
Award criteria: Lowest price

Technical requirements: Predmet nabave je sustav daljinskog nadzora optičkih niti transmisijskog telekomunikacijskog sustava HEP-a sa svom potrebnom opremom i softverskim komponentama, njegovo puštanje u rad i održavanje (u daljnjem tekstu dokumentacije: RFTS (Remote Fiber Test System) sustav ili Sustav), a sve sukladno tehničkim karakteristikama (specifikacijama), funkcionalnostima i troškovnikom iz ove Dokumentacije za nadmetanje (DZN).
Količina predmeta nabave je definirana u tablici „Troškovnik.xlsx” iz dijela B. DZN-a. Ponude samo za dio tražene količine Troškovnika neće se razmatrati.
Količina predmeta nabave je okvirna i stvarna nabavljena količina na temelju sklopljenog okvirnog sporazuma može biti veća ili manja od navedenih količina. Ukupna plaćanja bez poreza na dodanu vrijednost na temelju svih ugovora sklopljenih na temelju okvirnog sporazuma neće prelaziti procijenjenu vrijednost nabave.
Ponuditelj će, ukoliko će njegova ponuda biti odabrana kao najpovoljnija za sklapanje Okvirnog sporazuma, prilikom sklapanja Okvirnog sporazuma, a najkasnije u roku od 5 radnih dana od stupanja Okvirnog sporazuma na snagu dati naručitelju, jamstvo za izvršavanje Sporazuma u formi bankarske garancije izdanu od banke (neopozivu, bezuvjetnu, bez prava prigovora, naplativu na prvi poziv), a na iznos od 10 % vrijednosti Okvirnog sporazuma (bez PDV-a). Rok važenja navedenog jamstva mora biti 60 dana dulje od roka važenja Okvirnog sporazuma.
Isporučitelj je dužan produljiti rok važenja jamstva dok nisu uklonjeni svi eventualni nedostaci. Neiskorišteno jamstvo za izvršavanje Sporazuma bit će vraćeno Isporučitelju najkasnije 10 dana nakon isteka roka valjanosti.
Ponuditelj će, ukoliko će njegova ponuda biti odabrana kao najpovoljnija za sklapanje Okvirnog sporazuma, 10 dana prije isteka roka valjanosti „Jamstva za izvršavanje Sporazuma” dostaviti „Jamstvo za otklanjanje nedostataka u jamstvenom roku” u visini od 10 % vrijednosti isporučene robe (bez PDV-a) u formi solemnizirane bjanko zadužnice koja mora glasiti na naručitelja.
Jamstveni rok za Robu koja je predmet ovog Sporazuma mora biti usklađen s jamstvenim rokom ponuđene robe koji određuje proizvođač, a minimalno 24 mjeseca od trenutka potpisivanja „Zapisnika o preuzimanju opreme”.
Jamstveni rok za obavljene usluge instalacije i puštanja u rad opreme koje su predmet ove nabave mora biti minimalno 24 mjeseca od trenutka potpisivanje „Zapisnika o funkcionalnom preuzimanju”.
Ukoliko je isporučena Roba dio proširenja sustava koje se izvodi kontinuirano kroz više pojedinačnih Ugovora/Narudžbenica jamstveni rok za funkcionalnu cjelovitost sustava je najmanje 12 mjeseci od dana potpisivanja posljednjeg Zapisnika o funkcionalnom preuzimanju.
Jamstvo za otklanjanje nedostataka u jamstvenom roku bit će vraćeno isporučitelju najkasnije 10 dana nakon isteka roka valjanosti.
Ukoliko odabrani Ponuditelj ne dostavi „Jamstvo za otklanjanje nedostataka u jamstvenom roku” u roku propisanom ovom DZN-u naručitelj će naplatiti Jamstvo za izvršavanje Sporazuma.
Naručitelj će ponuditelja isključiti iz postupka javne nabave ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za bilo koje od sljedećih kaznenih djela
(I) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,
(II) prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),
odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta.